Kedves táborozni induló gyerekek!

Bizonyára már türelmetlenül várjátok az iskolai tábort. Most a legfontosabb tudnivalókat foglalom össze számotokra.

A tábor helyszíne: Zánka, időpontja július 27 (vasárnap) – augusztus 1 (péntek) -ig.

Július 27 – én reggel 8 órakor indul a bérelt autóbusz. Sárvárról jövet a gércei, majd a vásárosmiskei tanulókat veszi fel. A különjárati autóbusz minden buszmegállóban megáll, hazaérkezésünk is busszal történik, de a busz nem lesz végig velünk.

Az első napon csak vacsorát kapunk, (ebédre nem érünk oda) ebédre valót, innivalót hozz magaddal! Oda útban kirándulunk Balatonedericsre (Afrika Múzeum) és Keszthelyre (Festetics kastély, vasútmodell kiállítás, vadászati kiállítás).

A tábor ideje alatt sokat fürdünk, gyalogtúrát is tervezünk, ilyen öltözék is legyen nálad. (túracipő, melegítő, esőköpeny, hátizsák, 0,5 literes műanyag flakon üdítőnek (2 db). Tisztálkodási és hálófelszerelésről se feledkezz meg! Szúnyogriasztó, elemlámpa, naptej sem árt, ha van nálad. Ha szükséged van gyógyszerre, ne felejtsd otthon! Aki az autóbuszban rosszul érzi magát, erre is készüljön fel, s a felszállásnál úgy helyezkedjen.

A tábor ideje alatt megismerkedünk Zánka környékének nevezetességeivel, a lehetőségek függvényében szeretnénk kirándulást tenni pl.: Salföld, Hegyestű. Hazafelé úton Tihanyra és Balatonfüredre látogatunk.

A táborban töltött napok alatt semmit sem kell fizetned, annyi költőpénzt hozz csak magaddal, amin üdítőt, fagyit tudsz venni. Javaslom, hogy a zsebpénz napi 700 és 1.000 Ft közötti összeg legyen, ennél semmivel se legyen több.

Aki a „Szülői nyilatkozatot” (egészségi állapotról) még nem adta le az iskolába, az FELTÉTLENÜL hozza magával ! Ne felejtsd itthon a diákigazolványodat, betegkártyádat sem! Kedvenc társasjátékodat, kártyádat, focidat, tollasodat is hozhatod. Ha telefont, fényképezőt, MP3 – at, értékes tárgyat hozol, arra vigyáznod kell!

Írószereket, ragasztót is hozz magaddal!

Várhatóan augusztus 1– én (péntek), a késő délutánii órákban érkezünk, hiszen még út közben több helyen is megállunk. Ha másképp alakul, telefonálni fogunk.

Addig is pihenjetek sokat! Jó nyaralást.

Telefonos elérhetőségek:

Ildi néni: 06-70-638-7-638

Gyöngyi néni: 06-20-229-7-319

Zsuzsi néni: 06-30-513-4-444

Margit néni: 06-30-633-0-047

Gérce, 2014. július 16.

Ildi néni, Gyöngyi néni, Margit néni, Zsuzsi néni